Imaginile care au stârnit indignare. O femeie a fost dezbrăcată și târâtă de poliție, în timpul unui protest.
Poliția din Manchester a stârnit indignare, după ce a luat pe sus o femeie aproape dezbrăcată. Tânăra de 22 ani participa la protestele "Kill the Bill“ din UK. Ea a fost fotografiată cu lenjeria intimă la vedere. Un utilizator Twitter a acuzat poliția că "a dezbrăcat-o“ public pe femeie.
Scene revoltătoare au avut loc, sâmbătă, în centrul orașului Manchester la protestele "Kill the Bill“ din UK, împotriva unui proiect de lege care ar conferi poliţiei puteri sporite în restricţionarea protestelor de stradă.Poliția a provocat indignare după ce o femeie dezbrăcată a fost luată pe sus și târâtă de patru agenți. Este vorba de o tânără de 22 de ani, care participa la manifestații. Ea a fost fotografiată cu lenjeria intimă la vedere, în timp ce polițiștii o târau, scrie The Mirror.Se pare că în timp ce polițiștii o cărau, femeii i-au căzut pantalonii, rămânând în lenjerie intimă.pic.twitter.com/Q3mxRPJH1m — UnityNewsUK (@UnityNewsIndie) March 29, 2021 Un polițist a încercat să-i tragă jeanșii, însă ipostaza jenantă fusese deja fotografiată. Ulterior, imaginea a fost publicată pe Twitter, unde un utilizator a acuzat poliția că "a dezbrăcat-o“ public pe femeie.Femeia a reacționat pe Twitter"Mă țineau mai degrabă de pantaloni decât de picioare. Au ales să facă acest lucru. Cred că oamenilor le este greu să vadă realitatea și cât de violent a fost totul. Acesta este un comportament tipic pentru poliție“, a scris tânăra pe Twitter.